R O M Â N I A								AVIZAT
J U D E Ţ U L   I A Ş I							SECRETAR GENERAL,
Consiliul Local al Comunei BĂLȚAȚI				Cons. jur. Mihaela AMARIEI


PROIECT DE HOTĂRÂRE
Nr. 65/06.07.2023

privind punerea la dispoziția operatorului regional APAVITAL S.A. a rețelei de alimentare cu apă din satele Valea Oilor și Podișu, comuna Bălțați, județul Iași, în vederea operării, administrării și exploatării, în baza Contractului de delegare a gestiunii serviciilor publice de alimentare cu apă și de canalizare nr. 48/2009 consolidat 2021


Consiliul Local al Comunei Bălţaţi, Judeţul Iaşi,
În conformitate cu:
- prevederile Contractului de delegare a gestiunii serviciilor publice de alimentare cu apă și de canalizare nr. 48/2009 consolidat 2021, încheiat între Asociația Regională a Serviciilor de Apă Canal Iași – ARSACIS și operatorul regional APAVITAL SA;
- prevederile Statutului Asociaţiei Regionale a Serviciilor de Apă Canal Iaşi – ARSACIS revizuit 2021;
	- prevederile Hotărârii Guvernului nr. 855/2008 pentru aprobarea actului constitutiv-cadru și a statutului-cadru ale asociațiilor de dezvoltare intercomunitară cu obiect de activitate serviciile de utilități publice, cu modificările și completările ulterioare;
	- prevederile Legii nr. 51/2006 privind serviciile comunitare de utilități publice, republicată, cu modificările și completările ulterioare;
	- prevederile Legii nr. 241/2006 privind serviciul de alimentare cu apă și de canalizare, republicată, cu modificările și completările ulterioare;
- prevederile art. 297 – 299 din Ordonanța de Urgență nr. 57/2019 privind Codul Administrativ;
Luând act de:
a) Referatul de aprobare prezentat  de către primarul comunei Bălțați în calitatea sa de iniţiator, înregistrat sub nr. 4016/06.07.2023;
[bookmark: _GoBack]b) Raportul de specialitate întocmit de către Compartimentul Urbanism-Construcții, înregistrat sub nr. 4017/06.07.2023;
Având în vedere avizele Comisiilor:
- economico-socială, buget-finanţe, taxe şi impozite, administrarea domeniului public şi privat al comunei, programe de dezvoltare, servicii şi comerţ;
- juridică, protecţie socială, disciplină, învăţământ, sănătate, familie, cultură, culte, turism, muncă, sport, apărarea ordinii şi liniştii publice, a drepturilor omului;
- agricultură, protecţia mediului, gospodărire comunală, amenajarea teritoriului (urbanism – construcţii).

În temeiul, art. 129 alin. 4 lit. a  şi art. 139, alin. (1), din OUG nr. 57/2019 privind Codul Administrativ, cu modificările și completările ulterioare,
HOTĂRĂŞTE:
Art.1 Se aprobă punerea la dispoziția operatorului regional APAVITAL SA, în vederea operării, administrării și exploatării, a bunurilor aferente serviciilor publice de alimentare cu apă, din satele Valea Oilor și Podișu, comuna Bălțați, județul Iași, cuprinsă în Anexa care face parte integrantă din prezenta hotărâre.
Art.2 Predarea-preluarea rețelei de alimentare cu apă din satele Valea Oilor și Podișu, comuna Bălțați, județul Iași se face pe bază de proces-verbal, semnat de către compartimentul urbanism- construcții și de către primarul comunei Bălțați, judeţul Iași.
Art.3 Primarul comunei Bălțați, judeţul Iași, prin intermediul aparatului de specialitate, vor duce la îndeplinire prevederile din prezenta hotărâre.
Art.4 Secretarul general al comunei va comunica prezenta hotărâre instituţiilor şi persoanelor interesate.

